Aalborg Stiftstidende, 1838-07-24
Kallundborg Ugeblad indeholder følgende udførlige Beretning om det forhen omtalte Mord paa en Bommand i As minderup ved Kallundborg (see dette Blads Nr. 1157. Mordet blev begaaet Natten til 16de Juli, og allerede den 14de og Aftenen vare de 3 forvorvne Mennesker, som vare deelagtige i dets Udførelse, bragte til aldeles frivillig Bekjendelse endog med Hensyn til de ringeste Details, Sagen fuldkomment og saa tilstrækkelig oplyst, at vi uden Overdrivelse tør paastaae, at en retfærdig Dom allerede kunde begrundes. Dette være saat til Trøst for dem, der have næret Bekymring for, at disse Uhr rer nogensinde skulde komme paa fri Fod; det være tillige sagt for dem, som paastaae, at de groveste Forbrydelser aldrig komme for en Dag i deres sande Lys, men altid kun med Nuanceringer, beregnede paa at dække Forbrydelsens virkelige Beskaffenhed; thi disse Morderes aldeles overeensstemmende Tilstaaelse gaaer ud paa en Ugierning, som, takket være Forsynet, ikkun sjeldent begaaes. - Allerede St. Hansdag sidstleden har Mordet været overlagt og aftalt, og een, maaskee endog to Gange vare Gjerningsmændene paa Veien til Aastedet, men bleve tilbageholdte ved Samvittighedens Bebreidelser. 2 a 3 Personer foruden Gjerningsmændene vare vidende om, at Mordet skulde begaaes, idet de af disse vare indbudne til at deeltage i Complottet, men - rimeligviis imod Sædvane - have de dennegang afslaaet Jndbydelsen. Gierningen selv er bleven udført af Ungkarl Christen Olsen af Hørsinge (i Odsherred), Huusmand Lars Christiansen af Fauerbo Mark og Huusmand Anders Frederiksen af Hjembek Mark, idet disse efter foregaaende Stævne til hinanden mødte paa Stedet, fik den Myrdede (der havde den Vane at lade Bommen aaben om Natten og ikke at gaae ud og tage Bompenge) lokket ud paa en eller anden Maade, formodentlig ved først at trække Bommen ned og dernæst bede ham efter Pligt at lukke den op. Rollern, fordeeltes og udførtes saaledes, at A. Frederiksen skjulte sig bag et Havegjærde, og L. Christiansen leverede den Ulykkelige Bompenge til at bytte, medens C. Olsen, staaende indenfor Bomstøtten med et 3 Qvarteers langt, 2 til 3 Tommer, bredt Huggejern, laant af A. Frederiksen, bibragte ham bagfra under Hatten, paa høire Side af Hovedet, et saadant Slag, at han segnede omkuld uden at frembringe en Lod, hvorpaa Morderen kastede sig over ham og bibragte ham endnu flere Hug, som han har forklaret, for at han ikke skulde pines, hvornæst A. Frederiksen kom til og var behjælpelig med at bære Liget til Brønden. Dernæst gik samme 2 Mordere ind i Huset. og efter nogen Søgning fandt de Nøglen til Chatollet, hvoraf endeel Penge - hvormange er ei med Vished oplyst - borttoges, samt en sølvbeslagen Meerskumspibe, men at Samvittigheden allerede da har slaaet Morderne, kan sees deraf, at de hverken gave sig Tid til at medtage alle Pengene, eller til at gjennemsøge Sideværelset, hvor Pigen laae i dødelig Angst, og hvor de vilde have fundet en Kasse fuld med allehaande Sølvmynter af betydelig Værdi. - De forlode derpaa Stedet, og i Forening med L. Christiansen, som under alt dette harde holdt Vagt paa Veien, begave de sig nu over Veilen til Bregninge Mark, hvor de smaa Sedler deeltes, men de større udleveredes til Hsmd. A. Frederiksen til Bytning og nærmeeDeling, hvorpaa Morderne adskiltes. - Dagen derpaa reiste den Sidstnævnte til Kjøbenhavn, som man meente, for at forhandle Byttet; men denne Formening har været urigtig, da Kbhvns Politi ved Paagribelsen ikkun fandt ham i Besiddelse af 7 a 8 Rbd., ligesom han ogsaa her ved Retten har tilstaaet. som de andre Mordere, at have nedgravet Pengene i sit Hjem. Ved hele denne Sag maa man erkjende og med sand Agtelse og Taknemmelighed omtale Herredsfogeden, Cancellieraad Gudes Færd. Med en fast mageløs Udholdenhed og Jver, med priisværdig Fornegtelse af egne Beqvemmeligheder har denne virksomme Embedsmand i 3 Dage og Nætter uafbrudt, uden en gang at levne Søvnen sin Tid, fortsat den meest trættende Undersøgelse, og de piinlige Forretninger, der ere forbundne med en Mordsag, som Obductionsforretning o. a. fl. - Jdet vi skylde Sandheden denne Tilstaaelse, troe vi tillige ikkun at bringe Hr. Cancellieraaden en af Alle følt Hyldest, naar vi paa Amtets eller idet mindste Herredets og den deraf omsluttede Kjøbstads Vegne udtale vor varmeste Tak for denne virksomme Fremgangsmaade, der ikke alene har fremvirket Opdagelsen af den enkelte Forbrydelse, men tillige, det haabe vi, Opdagelse af heele den Bande, som det nu er oplyst, der har existeret, og der uden al Tvivl, naar Straffen engang kommer, vil tjene til at statuere en afskrækkende Advarsel for Eftertiden og saaledes til at fremhjælpe det vigtigste af alle Goder, den personlige Sikkerhed og Frihed.